**Turneringsregler B.Langseth Arena Cup Barn**

**Premiering:**

Premiering av alle spillere.

**Spilletider:**

Alle kamper 1x 18 min.

**Kampavvikling:**

Det er lagt opp til nye kamper hvert 20.minutt, og kampene på de to banene benytter samme kampur. Følgelig vil alle kampene startes og stoppes på signal fra sekretariatet.

Kamptidspunkt i sluttspillet er veiledende, og forskyvinger av tid kan forekomme.

**Spilleberettigelse:**

Alle spillere må være spilleklare etter NFF`s lover. Spillelister leveres sekretariat før lagets første kamp. Det kan være maks 14 spillere registrert pr lag, og det praktiseres flyvende innbytte.

**Resultat:**

For lag som deltar i årsklassene 10-12 år vil det ikke registreres resultat underveis i kampene, men det forventes at lagene blir enige om eventuelle tiltak for å sikre mest mulig jevnbyrdighet underveis i kampene (sette inn ekstra spiller o.l.).

**Reglement:**

Turneringen baserer seg på NFF sitt breddereglement. Alle klasser spiller 7`er-fotball. Reglementet finnes i sekretariatet og på NFF sine hjemmesider.

**Draktlikhet:**

Ved draktlikhet skal det laget som står oppført som "hjemmelag" stille med annen draktfarge. Sekretariatet har vester til utlån.

**Protester:**

Protester skal meddeles sekretariatet innen 5 min. etter kampslutt, og leveres skriftlig senest 15 min. etter kampslutt, sammen med protestgebyr på kr. 500,-. Dette tilbakebetales dersom protesten blir tatt til følge av juryen. Juryens avgjørelse er endelig, og kan ikke appelleres.

**Jury:**

Cupen har en jury på 3 medlemmer, som representerer 3 ulike klubber, og som kan behandle relevante saker, spørsmål og protester i hht gjeldende regelverk.

Juryleder er Tormod Larsen, mobil 90062060.